גבר מי שנשאר אחרון

**גבר מי שנשאר אחרון** (באנגלית: **Last Man Standing**) היא קומדיית מצבים אמריקאית ששודרה בשנים 2011–2021 במשך 9 עונות, תחילה ברשת הטלוויזיה ABC, ומעונתה השביעית שודרה הסדרה ברשת FOX.

הסדרה עוקבת אחרי הבקסטרים, משפחה אמריקאית נורמטיבית, כשבראשה ניצב איתן אב המשפחה מייק אותו מגלם טים אלן. בסדרה, מייק עומד גם בראש חנות לציוד ספורט וציד, ומתמרן זאת תוך כדי גידול שלוש בנות עם אשתו, ושמירה על ערכיו השמרניים.

בשנים 2011–2017 הסיטקום היה אחת מסדרות הדגל של רשת ABC, אך בוטל בעונתו השישית למרות שעדיין אחז ברייטינג גבוה. כשנה לאחר מכן, הודיעה רשת FOX שהיא רכשה את הסיטקום, ותפיק לו עונה חדשה ושביעית שעלתה ב-28 בספטמבר 2018.

בישראל הסדרה שודרה ב-yes Comedy.

## עלילה
בראשית הסדרה אנו עוקבים אחר מעלליה של משפחת בקסטר - משפחה כל-אמריקאית, כשבראשה ניצב איתן אב המשפחה מייק אותו מגלם טים אלן. בסדרה, מייק עומד גם בראש חנות לציוד ספורט וציד, ומכהן גם בתור ראש מחלקת השיווק שלה, לצד הבעלים אד אותו מגלם הקטור אליזונדו. את כל זאת הוא מתמרן, תוך כדי גידול שלוש בנותיו, קריסטין, מנדי, ואיב, יחד עם אשתו ונסה. הוא משתדל לעשות זאת עם עקשנות אבהית, שמירה על ערכיו השמרניים, וחיוך.[ממוזער|321x321 פיקסלים|שחקני הסדרה (מימין): [כריסטוף סנדרס, טים אלן, והקטור אליזונדו, 2012]][טקסט=|ממוזער|294x294 פיקסלים|שחקניות העונה הראשונה (מימין): [מולי אפרים, קייטלין דיוור, אלכסנדרה קרוסני, וננסי טרוויס, 2012]]

## דמויות
### דמויות ראשיות
* **מייקל מרטין "מייק" בקסטר** (טים אלן) - מייק הוא אב לשלוש בנות ומנהל השיווק של רשת חנויות למוצרי הספורט. מייק תומך בתוקף בערכים מסורתיים ושמרניים.
* **ונסה בקסטר** (ננסי טרוויס) - אשתו של מייק: ונסה היא גאולוגית שעובדת בתעשיית האנרגיה. בעונה הרביעית, ונסה מתוסכלת מהעבודה שלה ומחליטה להיות מורה למדעים בתיכון. לאחר שפוטרה כמורה עקב קיצוץ בתקציב, ונסה פותחת עסק משלה לחינוך.
* **קריסטין בת' בקסטר** **פוגלסון** (אלכסנדרה קרוסני - עונה 1), (אמנדה פולר - עונות 2–9) - הבת הבכורה של מייק וונסה, היא אם מתבגרת שמנסה לגדל את בנה בעצמה.
* **אמנדה איילין "מנדי" בקסטר-אנדרסון** (מולי אפרים - עונות 1–6), (מולי מק'קוק - עונות 7–9) - הבת האמצעית של מייק וונסה, לקוית למידה וממוקדת בתעשיית האופנה.
* **איב בקסטר** (קייטלין דיוור) - הבת הצעירה של מייק וונסה, מלומדת וספורטאית מצטיינת עם שאיפות צבאיות, ולכאורה הילדה האהובה על מייק.
* **קייל אנדרסון** (כריסטוף סנדרס) - עובד צעיר בחנות של מייק, ולימים בעלה של מנדי.
* **אדוארד "אד" אלזטה** (הקטור אליזונדו) - שותפו העסקי הוותיק של מייק, בעל מורשת בסקית-ספרדית, ומאוחר יותר אביה החורג של ונסה.
* **בויד בקסטר** (איוון ולוק קרונטצ'ב - עונה 1), (פלין מוריסון - עונות 6-2), (ג'ט ג'רגנסמייר - עונות 7–8) - בנם של קריסטין וריאן ונכדם של מייק וונסה.
* **ריאן פוגלסון** (ניק ג'ונאס - עונה 1), ג'ורדן מאסטרסון - עונות 2–9) - אביו הקנדי של בויד אשר מאוחר יותר חוזר לחייו של בנו ומתחתן עם קריסטין. הוא מאוד "שמאלני" בדעותיו, ולכן מתעמת הרבה עם מייק.
* **צ'ארלס מריון "צ'אק" לאראבי** (ג'ונתן אדמס - עונות 2–9) - השכן של מייק וונסה, חייל מארינס אמריקאי בדימוס, שלימים הופך לראש האבטחה בחנות של מייק.
***ג'ן** (קריסטה מרי יו) (עונות 7–9) - נערה מתוכנית חילופי התלמידים של ונסה מהונג קונג שעוברת לגור עם הבקסטרים בעונה 7.

### דמויות משניות
* **באד בקסטר** / רוברט פורסטר (עונות 1, 4–3, 7) - אביו האלמן של מייק, מת במהלך העונה השביעית.
* **קרול לאראבי** / אריקה אלכסנדר (עונות 2–6), טישה קמפבל (עונות 7–9)
* **אפריל** / כריסטינה מור - אחותה הצעירה של ונסה בקסטר.
* **אנדרו** / זקרי גורדון
* **ג'ו לאונרד** / ג'יי לנו

### שחקנים אורחים ידוענים
* טוני הוק בתור עצמו.
* ג'יימי-לין סיגלר בתור גבריאלה אלזטה, בתו של אד אלזטה.
* קים קרדשיאן בתור עצמה.
* פרנקי מוניז בתור ריצ'רד.

## סקירת הסדרה

## ראו גם
* "שפץ ביתך" - סדרת טלוויזיה אמריקאית שבה כיכב בעבר השחקן הראשי; חלק מהשחקנים הוותיקים אף מגיעים להופעת אורח

## קישורים חיצוניים

* 

* 
* 
* 

## הערות שוליים

קטגוריה:ABC: תוכניות וסדרות
קטגוריה:סדרות טלוויזיה אמריקאיות שירדו משידור ועלו שוב

קטגוריה:סדרות טלוויזיה על אחיות
קטגוריה:פוקס: תוכניות וסדרות
קטגוריה:קומדיות מצבים אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2011
קטגוריה:סדרות טלוויזיה אמריקאיות שעלו לשידור בשנת 2018